জহুরুল হক (অনুবাদক)
ড. জহুরুল হক ভারতের আসাম প্রদেশের সুন্নি মুসলিম পরিবারে জন্মগ্রহণ করেন। দীর্ঘ বার বছর পরিশ্রমের পর তিনি ১৯৮৬ সালে আল-কুরআনের বাংলা অনুবাদ প্রকাশ করেন। আল-কুরআনের বাংলা অনুবাদ চলাকালীন সময়েই তিনি অসমীয়া অনুবাদের কাজে হাত দেন।
মুহম্মদ সিদ্দিক খান
মুহম্মদ সিদ্দিক খান ১৯১০ সালে ২১ মার্চ বার্মা(মায়ানমার) এর রেঙ্গুন (ইয়াংগুন) শহরে সম্ভ্রান্ত মুসলিম পরিবারে জন্ম গ্রহণ করেন ৷ তাঁর পৈতৃক নিবাস টাঙ্গাইল জেলার নাগরপুর উপজেলায় ৷ জন্মসূত্রে তাঁর স্কুল জীবন কাটে রেঙ্গুনে ৷ ১৯২৫ সালে তিনি চারটি বিষয়ে লেটার মার্কসসহ বার্মার এন্ট্রাস পরীক্ষায় ৫ম স্থান অধিকার করে সরকারি বৃত্তি লাভ করেন এবং ১৯২৭ সালে রেঙ্গুন বিশ্ববিদ্যালয় হতে ইংরেজিতে লেটারসহ আই,এ পরীক্ষায় ৫ম স্থান অধিকার করেন ও 'জর্ডিন' পুরস্কার লাভ করেন ৷ ১৯২৯ সালে তিনি রেঙ্গুন বিশ্ববিদ্যালয় থেকে ইতিহাসে বি,এ অনার্স ডিগ্রী, ১৯৩১ সালে বি,এল ডিগ্রী এবং ১৯৩৬ সালে 'ইয়াকুব গনি স্বর্ণপদক'সহ এম, এ ডিগ্রী লাভ করেন ৷ তিনি কলকাতা বিশ্ববিদ্যালয়ের প্রথম পর্যায়ের বাঙালি মুসলমান গ্রাজুয়েটদের অন্যতম।